stanford-oval/wikipedia huggingface dataset:
John Hamilton Roberts
Toinen maailmansota

Joulukuussa 1939 1. kanadalainen jalkaväkidivisioona laivattiin Englantiin. Roberts oli tuolloin sen kenttätykistöprikaatin komentava upseeri. Yksikkö sijoitettiin Ranskaan. Saksan hyökkäys Ranskaan oli menestys ja yksikkö vetäytyi Dunkerquessa takaisin Englantiin. Roberts onnistui pitämään yksikkönsä kasassa sekä evakuoimaan myös sen tykit ja kaluston turvallisesti Englantiin. Tästä menestyksestä hän sai prikaatikenraalin arvon. 7. marraskuuta 1941 alkaen Roberts toimi 2. kanadalaisen jalkaväkidivisioonan virkaatekevänä komentajana ja hänen asemansa virallistettiin 6. huhtikuuta 1942.
Toinen maailmansota > Dieppe

Roberts laitettiin komentamaan maajoukkoja Dieppen maihinnousussa 19. elokuuta 1942. Hänen esikuntansa sijaitsi iskun aikana HMS Calpe-laivalla ja huonojen yhteyksien vuoksi Roberts ei saanut kunnon käsitystä operaation menestyksestä. Vasta kun joukot kutsuivat kuljetusaluksia takaisin evakuointia varten, hän ymmärsi katastrofaalisen tilanteen. Tavoitteita ei ollut saavutettu juuri laisinkaan ja kaksi prikaatia kolmesta oli jo tuhoutunut taisteluissa. Robertsia, joka ei ollut osallistunut onnettomuudeksi kääntyneen operaation suunnitteluun, ei vielä syytetty tappiosta, vaan hän sai jopa Distinguished Service Order -kunniamerkin.
Vajaata vuotta myöhemmin maaliskuussa 1943 kenraalimajuri Roberts osallistui nimellä Spartan toteutettuun Normandian maihinnousua valmistelevaan sotaharjoitukseen. Hänen taktisia toimenpiteitään ja päätöksiään harjoituksessa arvosteltiin voimakkaasti. Huhtikuussa hänet siirrettiin vastaamaan täydennysjoukoista eikä hän saanut enää taistelukomennuksia.
Vastuuntuntoinen Roberts hyväksyi hiljaisesti Dieppestä aiheutuneet seuraukset. Sodan loputtua 1945 hän liittyi Brittiläisen kansainyhteisön sotauhrien haudoista huolehtivaan komissioon. Lopullisesti hän jäi eläkkeelle 1950 ja muutti Englannin kanaalissa sijaitsevalle Jersey-saarelle, missä kuoli 17. joulukuuta 1962.
Komentajuudet toisen maailmansodan aikana

1939: 1st Field Brigade Royal Canadian Artillery, komentava upseeri
1939–1940: 1st Field Regiment Royal Canadian Horse Artillery, komentava upseeri Ranskassa
1940–1941: Royal Artillery 1st Canadian Division, komentaja
1941: 1st Canadian Brigade, komentaja
1941: Royal Artillery I Canadian Corps, komentaja
1941–1943: 2nd Canadian Division, komentaja Dieppessä
1943–1945: Kanadan täydennysjoukkojen komentaja
1950: Jäi eläkkeelle
Judge Dread

Judge Dread (2. toukokuuta 1945 – 13. maaliskuuta 1998), oikealta nimeltään Alexander Minto "Alex" Hughes oli englantilainen ska- ja reggae-muusikko. Hän oli kautta aikain ensimmäinen valkoinen, joka saavutti suuren luokan suosiota Jamaikan musiikkilistoilla.
Guinnessin ennätysten kirjan mukaan Judge Dreadilla on ollut eniten kiellettyjä musiikkikappaleita. Myöhempinä aikoina radioasemat kieltäytyivät soittamasta hänen kappaleitaan ilman, että olivat edes ensin kuulleet niitä. Sanoituksissa esiintyivätkin päällimmäisenä riettaat ja alatyyliset aiheet.
1960-luvulla Alex Hughes työskenteli ovimiehenä Lontoon karibialaisklubeilla. Taiteilijanimensä Judge Dread otti Prince Busterin samannimisestä musiikkikappaleesta rude boy -kulttuurin ollessa muotia. Hän kutsuikin itseään maailman töykeimmäksi mieheksi.
Judge Dread kuoli sydänkohtaukseen lavalle kesken esityksensä The Penny Theatressa, Canterburyssä. Hänen viimeiset sanansa olivat: "Let's hear it for the band" (suosionosoitukset yhtyeelle).
Aiheesta muualla

The Judge Dread Memorial Site (englanniksi)
Jorge Sánchez

Jorge Sánchez Ateenan olympialaisissa 2004.
José Jorge Sánchez Balsa (s. 9. helmikuuta 1977 Zaragoza) on espanjalainen uimari, joka edusti kotimaataan kesäolympialaisissa 2004. Siellä hän sijoittui 200 metrin selkäuinnissa 13. sijalle.
John Hammond

| John Hammond |
| --- | --- |
 John Hammond elokuvassa Jurassic Park
Luoja(t):  Michael Crichton
Elokuva:  Jurassic Park- elokuvat, Kadonnut maailma – Jurassic Park
Elokuvasarja:  "Jurassic Park (elokuvasarja) (Kahdessa ensimmäisessä osassa)
Ammatti:  Paleontologia
Näyttelijä(t):  Richard Attenborough
John Hammond on kirjailija Michael Crichtonin luoma kuvitteellinen liikemies kirjassa Dinosauruspuisto.
Hammondin hahmo esiintyy myös  kirjaan perustuvassa, Steven Spielbergin ohjaamassa elokuvassa Jurassic Park sekä sen jatko-osassa Kadonnut maailma: Jurassic Park. Roolia esittää molemmissa elokuvissa Richard Attenborough.
Tarina

John Hammond syntyi kuvitteellisesti 14. maaliskuuta 1923. Hänet esitetään miljardöörinä, joka on kotoisin Skotlannista. Hän on InGenin (International Genetic Technologies, Inc.) perustaja ja puheenjohtaja. Tämä yritys on vastuussa Jurassic Park -hankkeesta.
Syyskuun 1983 ja marraskuun 1985 välillä John Hammond keksi tutkimuksen, jota kutsutaan nimellä Hammond Foundation. Sen tarkoitus on saada yhdessä asianajaja Donald Gennaron kanssa 870 miljoonaa dollaria rahoitusta InGenin toimintaan ja elävän dinosauruksen luomiseen geenitekniikan avulla.
Jänissaari (Padasjoki)

Jänissaari
| --- | --- |
Sijainti:  Padasjoki Päijät-Häme Suomi
Saariryhmä:  Harmoistenlahden saariryhmä
Vesialue:  Päijänne
Korkein kohta:  90 m 
Pinta-ala:  18,9 ha  
muokkaa - muokkaa wikitekstiä - muokkaa Wikidataa
Jänissaari  on Päijänteen saari Päijät-Hämeessä Padasjoen Harmoisissa. Se kuuluu Päijänteen kansallispuistoon.
Maantietoa

Saari on 790 metriä pitkä, 450 metriä leveä ja sen pinta-ala on 18,9 hehtaaria . Se sijaitsee Tehisselän länsirannan tuntumassa Varpusenlinnanselän perällä Harmoistenlahdella. Kyseessä on matala metsäsaari, jonka ympärillä on pienien saarten saariryhmä. Mantereelle on matkaa 150 metriä ja lahtea suojaavat kaakossa sijaitsevat Kokonsaari, Iso Salinsaari, Vähä Salinsaari ja suurimpina saarina Vähäsalo ja Virmaila. Saarella ei ole varsinaisia mäkiä, mutta sillä on kolme noin 90 metriin (mpy.) yltävää kumpua. Ne kohoavat siten yli 10 metrin korkeuteen Päijänteestä. Saarella on yksi vapaa-ajan asunto.
Luontoarvoja

Koko saari muodostaa yhtenäisen luonnonsuojelualueen, joka kuuluu Päijänteen kansallispuistoon yhdessä joidenkin naapurisaarten kanssa. Kansallispuiston alueet muodostavat yhden Natura 2000-alueen Päijänteen alueen (10 857 hehtaaria, FI0335003). Jänissaaren luontokohde muodostuu lähialueen saariryhmästä, johon kuuluu Jänissaaren lisäksi yksitoista pikkusaarta.
Jury Ljadau

| Jury Ljadau |
| --- | --- |
 Jury Ljadau vuonna 2015
Henkilötiedot
Koko nimi:  Jury Grigorovitš Ljadau
Syntynyt: 3. joulukuuta 1987 (ikä 36) Minsk, Valko-Venäjän SNT, Neuvostoliitto
Uran tiedot
Pituus:  174 cm
Seura:  Dinamo Minsk
Laji:  ampumahiihto 
Maailmancup
Kaudet:  2010-
Paras sijoitus:  11
Voitot:  0
Palkintokorokkeella:  0
 Tietolaatikko päivitetty 6. maaliskuuta 2015 
Jury Grigorovitš Ljadau (valkoven. Юры Лядаў; s. 3. joulukuuta 1987 Minsk) on valkovenäläinen ampumahiihtäjä. Ljadau edustaa Dinamo Minskiä. Hän on 174 senttimetriä pitkä.
Ljadau debytoi ampumahiihdon maailmancupissa tammikuussa 2010 Anterselvassa sijoittuen normaalimatkan kilpailussa sijalle 71. Ensimmäisen maailmancupin pisteensä hän saavutti tammikuussa 2012 Oberhofin sprintistä ollen 30:s. Ljadaun paras sijoitus maailmancupin osakilpailussa on 11:s sija Oberhofin sprintistä tammikuulta 2015.
Ljadau kilpaili vuoden 2014 talviolympialaisissa Sotšissa ollen parhaimmillaan henkilökohtaisessa kilpailussa 56:s takaa-ajossa. Viestissä hän oli 13:s. MM-kilpailuihin Ljadau on osallistunut kolmesti, vuosina 2012, 2013 ja 2015. Paras henkilökohtainen sijoitus on 71:s vuoden 2013 kisojen normaalimatkalta. Vuoden 2015 kilpailuiden sekaviestissä hän oli neljäs.
Käännös suomeksi
Jurvelin

Jurvelin on muun muassa seuraavien suomalaisten henkilöiden sukunimi:
Aappo Jurvelin (1870–1962), kansanparantaja ja maanviljelijä
Anna-Maria Jurvelin (s. 1971), sopraano ja oopperalaulaja
Esko Jurvelin (s. 1935), tenori ja laulunopettaja
Jukka Jurvelin (s. 1957), Kuopion yliopiston lääketieteellisen fysiikan ja tekniikan professori
Pekka Jurvelin (s. 1955), lääketieteen lisensiaatti, lastenneurologi ja luontokirjailija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Joonas Rantanen

| Henkilötiedot |
| --- | --- | --- | --- |
Syntymäaika: 27. heinäkuuta 1987 (ikä 37)
Valmennusura
2016–2019: HJK (naiset)
2019–2020: Klubi 04
2020–2022: HJK (apuvalmentaja)
2022–2023: Gnistan
2024–: Ilves

Joonas Rantanen (s. 27. heinäkuuta 1987) on suomalainen jalkapallovalmentaja. Hän on toiminut vuodesta 2024 Veikkausliiga-seura Ilveksen päävalmentajana.
Ura

Rantanen aloitti HJK:n junioritoiminnassa liikuntakoordinaattorina vuonna 2008. Hän työskenteli juniorityössä aina vuoteen 2015 saakka. Rantanen aloitti vuonna 2016 HJK:n naisten joukkueen päävalmentajana ja työskenteli tehtävässä kaudet 2016–2019. Joukkue voitti Naisten Liigan vuonna 2019 ja Suomen Cupin vuosina 2017 ja 2019.
Kaudet 2019–2020 Rantanen työskenteli HJK:n reservijoukkue Klubi 04:n päävalmentajana. Vuonna 2020 Klubi 04 voitti Kakkosen B-lohkon ja nousi Ykköseen. Kaudet 2020–2022 Rantanen työskenteli HJK:n apuvalmentajana.
Gnistanin päävalmentajana Rantanen aloitti vuonna 2022. Kaudella 2022 Gnistan sijoittui Ykkösen seitsemänneksi. Kaudella 2023 Gnistan sijoittui Ykkösen toiseksi ja pääsi liigakarsintaan, mutta hävisi kaksiosaisen liigakarsinnan IFK Mariehamnille.
Lokakuussa 2023 ilmoitettiin, että Rantanen aloittaa kaudella 2024 Veikkausliiga-joukkue Ilveksen päävalmentajana. Sopimus kestää kauden 2025 loppuun saakka.
Rantanen on koulutukseltaan kasvatustieteiden maisteri. Hän on suorittanut UEFA Pro -valmentajalisenssin.
Joonas Pirttilä

Joonas Pirttilä on helsinkiläinen äänisuunnittelija ja draamasäveltäjä. Hän on tehnyt musiikkia  kolmeenkymmeneen näyttämöteokseen, lukuisiin galleria- ja museoteoksiin sekä tv-sarjoihin ja dokumentteihin. Työuraan mahtuu myös äänitaidetta , kuunnelmia, mainosmusiikkia, jinglejä, levyäänitystä ja -tuotantoa.
Tärkeimpiä sävellystöitä ovat olleet Juha Lehtolan ohjaamat  Nainen kedolla tv-elokuva (2003) ja Rakkauden nälkä -minisarja (2007), jotka molemmat voittivat muun muassa Venlan kategoriansa parhaana, sekä Paavo Westerbergin ohjaama minisarja Jälkilämpö (2010). Rakkauden Nälkä ja Jälkilämpö on sävelletty ja sovitettu 10-henkiselle kamariorkesterille. Teatterimusiikin puolella merkittäviä töitä ovat olleet muun muassa Kansallisteatterin Villisorsa (2007) ja Kuka kukin on (2009), KOM-teatterin Punahukka (2005) ja Totta (2011). Viimeisimpiä töitä ovat olleet Q-teatterin Harvala (2012), Häiriötekijä (2013) ja Jälkeenjäävät (2015).
Pirttilä on soittanut kitaraa muun muassa yhtyeissä Dimjami, Volod Nostra,T ransparents, Tracey, Dub Sound Crew ja Costi. Don Huonot -yhtyeessä hän vaikutti muutaman vuoden orkesterin uran alkutaipaleella.
Hän on Emmenthal Socapex -ryhmän jäsen.
Aiheesta muualla

Joonas Pirttilä Elonetissä.
Joonas Pirttilä Internet Movie Databasessa. (englanniksi)
Jänkkärä

| Jänkkärä |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°23′14″N, 26°40′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskupuro:  Jänkkäränpuro Leväseen 
Järvinumero:  14.377.1.003
Mittaustietoja
Pinnankorkeus:  123,7 m  
Pituus:  3,3 km  
Leveys:  1,1 km  
Rantaviiva:  8,84939 km  
Pinta-ala:  1,66925 km²   
Tilavuus:  0,00705092 km³ 
Keskisyvyys:  4,22 m  
Suurin syvyys:  12,17 m  
Saaria:  2 
 fiJänkkärä 
Jänkkärä  on Keski-Suomessa Hankasalmella Rantalan Sydänmaan lähellä sijaitseva järvi.
Maantietoa

Järven pinta-ala on 167 hehtaaria eli 1,7 neliökilometriä, se on 3,3 kilometriä pitkä ja 1,1 kilometriä leveä. Sillä on kaksi saarta, joiden yhteispinta-ala on 0,46 hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 7,1 miljoonaa kuutiometriä eli 0,0071 kuutiokilometriä. Sen keskisyvyys on 4,2 metriä ja suurin syvyys on 12,2 metriä. Sen rantaviivan pituus on 8,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Kissakoskenjoen valuma-alueeseen (14.377) se kuuluu. Järven vedenpinnan korkeus on 123,7 metriä mpy.
Jury (täsmennyssivu)

Wikisanakirjassa on tähän liittyvä sananselitys: .
Jury eli valamiehistö on joukko henkilöitä, jotka ratkaisevat todistus- tai syyllisyyskysymyksen yleensä rikosasioissa.
Jury voi tarkoittaa myös:
Al Jury, amerikkalaisen jalkapallon tuomari
Chris Jury (s. 1956), englantilainen näyttelijä, ohjaaja ja käsikirjoittaja
Eliahu I. Jury (s. 1923), yhdysvaltalainen insinööri
Ernie Jury, uusiseelantilainen nurmikeilaaja
Hugo Jury (1887–1945), itävaltalainen virkamies, kansallissosialisinen poliitikko, ministeri ja Gauleiter
Jury Chechi (s. 1969), italialainen telinevoimistelija
Jury Ljadau (s. 1987), valkovenälinen ampumahiihtäjä
Jury Ziser (1960–2020), valkovenälinen verkkoyrittäjä ja bloggaaja
Jury (Moselle), Ranska
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jury”, voi hakea sivunnimihaulla, laajalla sivunnimihaulla tai tekstihaulla.
Jussi Rissanen

Johannes Veikko (Jussi) Rissanen (25. kesäkuuta 1898 Kuopio – 13. kesäkuuta 1985 Helsinki) oli suomalainen diplomi-insinööri, joka toimi Yleisradion teknillisenä johtajana kaksikymmentä vuotta.
Henkilöhistoria

Jussi Rissasen vanhemmat olivat ratainsinööri Matti Rissanen ja Edith Alma Sofia Enwald ja puoliso vuodesta 1936 Lyyli Kristina Hoppu. Rissanen tuli ylioppilaaksi Kuopion lyseosta 1917 ja valmistui diplomi-insinööriksi 1923. Hän toimi Helsingin radioaseman hoitajana Santahaminassa 1925–1927, Posti- ja lennätinhallituksen radioinsinöörinä ja yli-insinöörinä 1927–1937 ja Yleisradiossa yli-insinöörinä 1937–1941 ja teknillisenä johtajana sekä johtokunnan jäsenenä 1941–1962.  Rissasella oli useita kotimaisia ja kansainvälisiä luottamustehtäviä, kuten Radioinsinööriseuran puheenjohtajuus. Sotilasarvoltaan Rissanen oli insinöörikapteeni.
Julkaisuja

Radiokalenteri 1927, 1926, toim. T. K. Laakso ja J. Rissanen
Radiokalenteri 1928, 1927, toim. T. K. Laakso ja J. Rissanen
Radiopuhelimen hoitajan opas, 1936
Radioteknikon opas, 1941
Yleisradio, sen synty ja kehitys, 1956, julkaisussa Bernhard Wuolle: juhlajulkaisu kahdeksankymmenvuotispäivän kunniaksi 20.4.1956, ss. 119–127
Judgment

| Judgment |
| --- | --- |

Kehittäjä:  Sega
Julkaisija:  Sega
Jakelija:  PlayStation Store, Google Stadia, Steam ja Microsoft Store
Ohjaaja:  Toshihiro Nagoshi
Pelisarja:  Like a Dragon
Julkaistu:  JP 13. joulukuuta 2019 25. kesäkuuta 2019
Lajityyppi:  toimintaroolipeli
Pelimuoto:  yksinpeli
Alusta:  PlayStation 4
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK  : 
Judgment (jap. JUDGE EYES (ジャッジアイズ) 死神の遺言, Judge Eyes: Shinigami no Yuigon, aiemmin myös nimellä Project Judge) on Yakuza-pelisarjan kehittäjien julkaisema toimintaroolipeli. Peli julkaistiin Japanissa 13. joulukuuta 2018 PlayStation 4 -alustalle ja kansainvälisesti peli on julkaistu 25. kesäkuuta 2019. Remastered-versio on julkaistu 23. huhtikuuta 2021 PlayStation 5:lle, Stadialle ja Xbox Series X:lle.
Pelin seuraaja on Lost Judgment, joka julkaistiin 24. syyskuuta 2021.
Pelaaminen

Pelin keskeinen hahmo entinen puolustusasianajaja Takayuki Yagami, joka tehty näyttelijä Takuya Kimuran mukaan. Segan Toshihiro Nagoshin mukaan pelissä ytimessä on rikospaikkojen tutkiminen ja ratkaiseminen.
Kehitys

Länsimaissa julkaisua varten lokalisointivastaava Scott Strichart halusi kaksi englanninkielistä tekstitystä: yksi joka vastaa englanninkielistä ääniraitaa, ja toinen joka vastaa alkuperäistä japaninkielistä ääniraitaa.
Kiistanalaisuus

Pelin myynti Japanissa lopetettiin kun ääninäyttelijä Pierre Taki (oik. Masanori Taki) pidätettiin epäiltynä huumausainerikoksesta. Pelissä Takin yhdennäköisyyttä on käytetty yakuzan nimeltä Kyohei Hamura ulkonäössä.
Pelin uuteen versioon Kyohei Hamura on muutettu toiseksi, joka ei perustu mihinkään oikeaan henkilöön. Uusi versio pelistä julkaistaan Japanissa 18. heinäkuuta 2019 alhaisempaan hintaan ("New Price Version").
Uuteen versioon hahmomallin muuttamisen lisäksi ääninäyttely piti äänittää uudelleen kaikkeen dialogiin, esirenderöidyt välianimaatiot oli renderöitävä uudelleen sekä pelissä olevien todistusaineistojen tekstuurit oli vaihdettava.
Vastaanotto

Peli on saanut IGN:n arvostelussa arvosanaksi 8.2/10.
Peli on saanut Famitsū -lehden arvostelussa arvosanaksi 37/40 (9/10/9/9).
Aiheesta muualla

Judgment MobyGamesissa (englanniksi)
Judgment Internet Movie Databasessa (englanniksi)
Joonas Pohjonen

Joonas Pohjonen (s. 1973) valmistui helmikuussa 2000 musiikin maisteriksi Sibelius-Akatemian esittävän säveltaiteen koulutusohjelmasta, missä hän opiskeli pianonsoittoa Meri Louhoksen ja Erik T. Tawaststjernan johdolla. Pohjonen sai ensimmäisen palkinnon Maj Lind -pianokilpailussa vuonna 1997.
Pohjonen on osallistunut muun muassa Eero Heinosen, Lev Naumovin ja Murray Perahian mestarikursseille. Lisäksi hän on opiskellut sävellystä Eero Hämeenniemen ja Paavo Heinisen johdolla. Pohjonen on esiintynyt useiden kotimaisten orkesterien solistina sekä kamarimuusikkona Naantalin Musiikkijuhlilla ja Viitasaaren Musiikin Aika -festivaalilla.
Pohjonen on vuodesta 2001 lähtien toiminut pianonsoiton ja säestyksen lehtorina Helsingin Ammattikorkeakoulussa.
Joonas Pohjosen puoliso vuodesta 1997 on viulutaiteilija Maaret Repo-Pohjonen, jonka kanssa hän on järjestänyt nuorille taiteilijoille leirejä muun muassa Kangasniemen musiikkijuhlien yhteydessä.
Sävellykset

"Tombeau" sellolle ja pianolle, jonka Samuli Peltonen ja Juho Pohjonen kantaesittivät marraskuussa 2012
Aiheesta muualla

Joonas Pohjonen (Arkistoitu – Internet Archive)
Josephin Laue

Josephin Laue (s. 2001) on saksalainen mäkihyppääjä. Hän sai hopeaa joukkuekilpailussa ja sijoittui 18:nneksi henkilökohtaisessa kilpailussa vuoden 2019 Lahden nuorten maailmanmestaruuskilpailuissa. Hän on hypännyt myös FIS-cupia, Continental Cupia ja Alpen Cupia.
Jussi Rintala

| Jussi Rintala> Henkilötiedot |
| --- | --- |
Koko nimi:  Jussi Rintala
Syntynyt: 29. kesäkuuta 1980 (ikä 44)
Kansalaisuus:   Suomi
Koripalloilija
Pelipaikka:  Laituri
Pituus:  186 cm
Paino:  85 kg
Pelaajaura
Seurajoukkueet
1999–2003 2006–2007:   Pyrbasket  BC Nokia
Jussi Rintala (s. 29. kesäkuuta 1980) on suomalainen aktiiviuransa lopettanut koripalloilija.
Tampereen NMKY:n kasvatti Rintala pelasi Suomen pääsarjaa Pyrbasketissa vuosina 1999–2003 yhteensä neljä kautta ja saavutti kaudella 2000–2001 SM-hopeaa ja Suomen cupin hopeaa. Kaudella 2006–2007 hän pelasi I-divisioonassa BC Nokian joukkueessa.
Judge Meets the King

| Judge Meets the King Tuomari Nurmio ja Knucklebone Oscar |
| --- | --- | --- |

EP-levyn tiedot
 Julkaistu: 2018
 Kesto: 12.31
 Levy-yhtiö: Stupido Records
Tuomari Nurmion ja Knucklebone Oscarin muut julkaisut
|   | Judge Meets the King 2018 |   |
Judge Meets the King on Tuomari Nurmion ja Knucklebone Oscarin vuonna 2018 julkaisema 7 tuuman EP-levy, jonka on julkaissut Weird Records yhteistyössä Stupido Recordsin kanssa. Levy julkaistiin toukokuussa 2018 Tavastia-klubilla Oscarin 25-vuotistaiteilijajuhlassa, joskin sitä myytiin jo hieman aikaisemmin Oscarin keikalla On the Rocksissa.
Levyn tausta

Levy sai alkunsa siitä, että Nurmio ja Oscar päätyivät tekemään musiikkia TV 1:n ohjelmaan Vintage-valtakunta, jota tekevät Weird Antiques -kaupastaan tunnetut Mike Kairenius ja Tomppa Kekäläinen. Nämä halusivat tuottaa sarjan pohjalta singlen, jonka olisivat voineet laittaa jukeboxiinsa. Tulokseksi tuli kuitenkin EP, joka ei sinne mahdu.
Tyylilaji

Levyn tyylilaji on gospel. Oscar on vähän aiemmin tehnyt yhteistyötä Lahden Gospelkuoron solistina toimineen Ira Multaharjun kanssa samoin kuin Holy Rock Voices -kuoron kanssa projektissa, jonka nimi on Preach! Nurmio taas on aivan uransa alussa levyttänyt variaation virrestä Oi Herra, jos mä matkamies maan, joka oli hänen uransa ensimmäisiä hittejä.
Nurmio kertoi Suomen Kuvalehdelle levystä seuraavaa:
»Koen gospelin ensisijaisesti väkevänä musiikkina. Gospel on sorrettujen musiikkia. […] On mahdollista, että jotkut ottavat kappaleidemme sisällön viestinä. Itse näen, että niiden spiritualismi on vain osa jatkumoa, jossa ihminen on koko olemassaolonsa aikana tukeutunut maallista käsityskykyä väkevämpien voimien apuun vaikeuksien yllättäessä, tai niitä vältellessä. […] Jumalat ovat hahmoina keskeisiä antiikin mytologioissa, ja ne ovat ihmisille merkitseviä yhä, symboleina.»
Oscar totesi levystä seuraavaa:
»Gospel on vahvaa musaa. Ei minulla ole rahkeita kilpailla alkuperäisten esittäjien kanssa. Olemme etsineet tavan, miten saamme rouhittua sieltä esiin oman näkemyksemme.»
Kappaleet

Kappalelista Discogsin mukaan:
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | John the Revelator | trad. | 2.40 |  |  |  |  |  |  |
| 2. | God Almighty’s Gonna Cut You Down | trad. | 2.58 |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | sov. | Kesto |  |  |  |  |  |
| 1. | Will the Circle Be Unbroken? | Ada R. Habershon ja Charles H. Gabriel | A. P. Carter | 2.51 |  |  |  |  |  |
| 2. | Fire and Brimstone | Link Wray |  | 3.59 |  |  |  |  |  |
Muusikot

Muusikot Discogsin mukaan:
Tuomari Nurmio, kitara, laulu
Knucklebone Oscar, kitara, laulu, saarnaus
RK Hillside, kosketinsoittimet
J. Salomaa, saksofoni
J. Mathlin, rummut
Vierailija: Ira Multaharju, laulu
Tuotanto

Tuotanto Discogsin mukaan:
Studiot: Suprovox Studios, Ambience Studios, Ático Mix Room, Virtalähde Mastering
Kuvat: Jamo Katila
Kannet: Wayward Hank
Videot

Tuomari Nurmio & Knucklebone Oscar: John the Revelator
Tuomari Nurmio & Knucklebone Oscar: Will the Circle Be Unbroken
Tuomari Nurmio & Knucklebone Oscar: God Almighty's Gonna Cut You Down
Tuomari Nurmio & Knucklebone Oscar: Fire and Brimstone
Johann Reuchlin

Johann Reuchlin, puupiirros vuodelta 1516
Johann Reuchlin (s. 29. tammikuuta 1455 Pforzheim – 30. kesäkuuta 1522 Bad Liebenzell) oli saksalainen humanisti, filologi ja juristi. Häntä pidetään muinaiskreikan ja heprean kielen tutkimuksen perustajana Saksassa.
Elämä

Reuchlin opiskeli eri yliopistoissa erikoistuen kreikan kieleen. Hän julkaisi latinankielisen sanakirjan vuosina 1475–76. Sitten hän siirtyi lakiopintoihin ja valmistui vuonna 1481. Reuchlin toimi virkamiehenä Württembergin hovissa ja Stuttgartissa 1480-luvulta vuoteen 1512.
Italian-matkoillaan (1482 ja 1490) hän tutustui Firenzen akatemiaan ja italialaisiin filologeihin, joita hän hämmästytti filologian tietämyksellään.
Reuchlin oli edelläkävijä muinaiskreikan tieteellisessä tutkimuksessa ja käänsi monia antiikin tekstejä latinaksi. Vuonna 1490 hän kiinnostui hepreasta, ja julkaisi vuonna 1506 De Rudimentis Hebraicis (”Heprean perusteista”), -kieliopin ja sanaston. Sillä oli myöhemmin suuri vaikutus heprean ja siten myös hepreankielisen Vanhan testamentin tieteelliseen tutkimukseen. Reuchlin oli myös kiinnostunut juutalaisesta mystiikasta kabbalasta ja kirjoitti aiheesta teokset De verbo mirifico (1494) ja De arte cabbalistica (1517).
Reuchlinin kiinnostus heprean kieltä kohtaan sai kritiikkiä ajan katoliselta kirkolta. Kölnin dominikaanit vakuuttivat keisari Maksimilian I:n määräämään vuonna 1509 hepreankieliset kirjat tuhottaviksi kristinuskolle vihamielisinä. Tällöin Reuchlin puolusti julkisesti hepreankielisten tekstien tutkimista ja säilyttämistä. Hänen mielestään vain kristinuskoa vastaan kirjoitetut kirjat tulisi tuhota.
Inkvisitio aloitti oikeustoimet Reuchlinia vastaan ​​vuonna 1513. Kiistan edetessä Euroopan humanistinen yhteisö asettui Reuchlinin puolelle dominikaaneja vastaan, ​​ja vuonna 1516 paavin komissio vapautti Reuchlinin harhaopista.
Reuchlin toimi myöhemmin kreikan ja heprean kielen professorina Ingolstadtissa (1520-1521) ja Tübingenissä (1521-1522).